open-index/open-wikipedia-markdown huggingface dataset:
Drevėtasis Širvinto ąžuolas

**Drevėtasis Širvinto ąžuolas** – botaninis gamtos paveldo objektas, išskirtinio amžiaus ir matmenų ąžuolas, Metelių regioninio parko paminklinis medis. Jis auga Lazdijų rajone, Veisiejų miškų urėdijos Širvinto miške.

Drevėtasis Širvinto ąžuolas stūkso prie pat kelio , tarp Seirijų ir Metelių. Toje pačioje pakelėje netoliese auga kitas išskirtinis Didysis Širvinto ąžuolas.

Lietuvos Respublikos aplinkos ministro 2002 m. gruodžio 20 d. įsakymas Nr. 652, medis paskelbtas valstybės saugomu.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 4,40 m
* Lajos aukštis – 23 m
* Lajos plotis – 12x9 m
* Medžio aukštis – 29 m
* Amžius – apie 400 metų

## Nuorodos

* Saugomų teritorijų valstybės kadastras 
* Metelių regioninis parkas, dviračių maršrutas
Vievio autobusų stotis

**Vievio autobusų stotis** – autobusų stotis, esanti Vievyje. Ji įsikūrusi miesto centre, šalia  automagistralės.

## Priemiestininiai autobusai
Iš stoties galima nuvykti į Kazokiškes, Lazdėnus (Daubos), Pakalniškes, Rusakalnį (tiesiai arba per Pastrėvį), Semeliškes (per Daugirdiškes), Šešonis, Trakus, Vilnių, Žebertonis, Elektrėnus (tiesiai, per Žebertonis arba per Pastrėvį, arba per naują rajoną, magistralę). 

## Šaltiniai
Viduržemio jūros karas

**Viduržemio jūros karas** – jūrinis karinis konfliktas, 1940–1945 m. vykęs Viduržemio jūros regione tarp II pasaulinio karo dalyvių.

Daugiausiai tai buvo kova tarp Italijos jūrų pajėgų, remiamų Ašies ir Jungtinės Karalystės, kurią rėmė Sąjungininkų pajėgos (daugiausiai Australijos, Nyderlandų, Lenkijos ir Graikijos). 1942 m. savo laivyną bei oro pajėgas atsiuntė ir JAV.

Kiekviena pusė šiose kovose turėjo tris pagrindinius tikslus: atakuoti kitos pusės tiekimo linijas, suteikti sąlygas savo pajėgumų tekėjimui į Šiaurės Afriką, sunaikinti visas priešininkų jūrų pajėgas ir sustabdyti jų galimybes keliauti jūra.

Po karo Ramiajame vandenyne Viduržemio jūroje vyko didžiausias konvencinis jūrų laivyno panaudojimas II pasauliniame kare.
Surminas

**Surminas** – viduramžių lietuvių karvedys. Minimas XIII a. pab.–XIV a. pr. Numanoma jo tėvonija – Kulvos žemė. Buvo Kolainių pilies vadas. 1290 m. atrėmė kryžiuočių antpuolį ir sunaikino Ragainės komtūro diversinį būrį. Tačiau vėliau priešai Surminą privertė apleisti Kolainius ir ėmėsi vadovauti kitų panemunių pilių gynybai.

1313 m. Surminas su ~700 karių ir ~100 valčių laivynu sunaikino didelį kryžiuočių karo laivą, kuriuo šie ruošėsi pulti Veliuoną.

## Šaltiniai
Kleopatra Pantazi

**Kleopatra Pantazi** (žinoma kaip ***Kleopátra*** (); g. 1963 m. Atėnuose) – graikų dainininkė, žinoma dėl savo stipraus, emocinio balso. Atlikėja gimė 1963 metais Atėnuose, ji yra žinoma kaip Graikijos atstovė 1992 m. „Eurovizijos“ dainų konkurse, vykusiame Švedijoje. Su graikiškais motyvais apipinta daina „Olou tou kosmou i Elpida“ () Kleopatra pasiekė 5 vietą. Šis rezultatas išliko geriausias iki 2001 metų.

2003 m. su savo vyru Christos Lagos planavo įrašyti naują albumą, tačiau Christos tais metais žuvo automobilio avarijoje ir albumo išleidimas buvo atšauktas.

## Diskografija
* 1992 – *Cleopatra*
* 1994 – *Ola Ta S’Agapo*

## Nuorodos
* Daina ''Olou tou kosmou i Elpida''

|-
Erhard F. Freitag

**Erhard F. Freitag** (g. 1940 m. Klaipėdoje) – psichologas, rašytojas.

## Biografija

Gimė 1940 m. Klaipėdoje. Mokėsi verslo mokykloje, vėliau pradėjo dalyvauti filosofo Joseph Murphy paskaitose Vokietijoje, Austrijoje ir Šveicarijoje. Nuo 1974 m. Miunchene pradėjo teikti hipnozės paslaugas, subūrė 30 terapeutų įmonę. 1981 m. išleido pirmąją knygą apie hipnozės terapiją. Iš viso išleido daugiu nei 10 knygų, kurios išverstos į 14 pasaulio kalbų.

## Darbai
 
**Die Macht Ihres Bewusstseins* 
**Kraftzentrale Unterbewusstsein*
**Erfolg ist die Kunst des Machbaren*
**Die Wunderwelt der magischen Gedanken*
**Die Macht Ihrer Gedanken*
**Sag JA zu Deinem Leben*
**Heilende Gedanken*
**Hilfe aus dem Unbewussten*
**Ein angstfreies Leben*

## Nuorodos
* Asmeninis tinklalapis 
* Susijusi literatūra (vok.)
Tojota (miestas)

**Tojota** () – miestas Japonijoje, Aičio prefektūroje, į rytus nuo Nagojos. Mieste yra Cucumi gamykla, kuri priklauso „Toyota Motor Corporation“, davusiai jam dabartinį pavadinimą. Anksčiau miestas vadinosi Koromo miestu (挙母市 *Koromo-shi*).

## Istorija
Tokugava Iejasu pasivadino taip įkvėptas Tokugavos kaimo, buvusio dabartinėje Tojotos teritorijoje.

Po Meidži restauracijos Tojotos miesto vietoje buvo Asukės ir Koromo miesteliai, keli kaimai. XX a. pradžioje čia klestėjo šilko gamyba, bet sumažėjus natūralaus šilko paklausai, regionas patyrė nuosmukį apie 1930 m. Nuosmukis paskatino Kiičiro Tojodą, Eidži Tojodos pusbrolį, perorganizuoti šeimos automatinių audimo staklių verslą į tai, kas tapo „Toyota Motor Corporation“.

1951 m. kovo 1 d. Koromo gavo miesto statusą ir prisijungė Takahaši kaimą 1956 m. rugsėjo 30 d. Miestas pasivadino Tojota 1959 m. sausio 1 d. Tojota tapo Detroito miestu-partneriu 1960 m.
Sovietų–Gruzijos karas

**Sovietų-Gruzijos karas** – 1921 m. vasario 15–kovo 17 d. vykusi sovietinė invazija į Gruziją, siekiant su Rusijos TFSR Raudonosios Armijos pagalba nuversti socialdemokratinę (menševikų) Gruzijos Demokratinės Respublikos vyriausybę ir įvedant šalyje bolševikų valdžią. Konfliktas buvo sovietų ekspancionizmo politikos rezultatas, kuriuo siekta užvaldyti kuo daugiau teritorijų, anksčiau priklausiusių Rusijos imperijai iki pat Pirmojo pasaulinio karo sumaišties įvykių. Taip pat to paties tikėjosi ir dauguma Rusijoje revoliucingai nusiteikusių gruzinų bolševikų, neturėjusių pakankamai paramos savo šalyje užgrobti valdžią be išorės pagalbos.

Gruzijos nepriklausomybė buvo pripažinta Sovietų Rusijos Maskvos sutartimi 1920 m. gegužės 7 d. Gruzijos užpuolimui nebuvo Maskvoje visuotinai pritarta. To daugiausiai tikėjosi du įtakingiausi iš Gruzijos kilę sovietų Rusijos pareigūnai, Stalinas ir Ordžonikidzė, kurie 1921 m. vasario 14 d. gavo iš bolševikų lyderio Lenino sutikimą įsiveržti į Gruziją „valstiečių ir darbininkų maišto“ šalyje pretekstu. Sovietų pajėgos jau vasario 25 d. po stiprių mūšių užėmė Gruzijos sostinę Tbilisį (tada žinomą kaip Tiflisu) ir paskelbė Gruzijos TSR. Likusi teritorija buvo užimta per tris savaites, bet galutinai sovietų valdžia įsitvirtino 1924 m. rugsėjį. Beveik tuo pačiu metu didelę dalį pietvakarių Gruzijos okupavo Turkija (1921 m. vasaris-kovas). Tai grėsė virsti į Maskvos ir Ankaros krizę, todėl sovietai pagal Karso sutartį turkams suteikė didelių teritorinių nuolaidų.

## Nuorodos

* Sovietų-Gruzijos karas ir Gruzijos sovietizacija
* 'Sovietų-Gruzijos karo chronologija
Jan Porcellis

**Janas Porcelis** (, apie 1584 m., Gentas – 1632 m., Zutervaudė) – XVII a. pr. Nyderlandų tapytojas, vienas iš ankstyviausiai žinomų dailininkų, kurie specializavosi jūrinio peizažo žanre. Vilhelmas fon Bodė (1845–1929) pavadino jį savarankiško jūrinio peizažo žanro olandų dailėje pradininku.

## Biografija
Janas Porcelis gimė apie 1584 m. Gente. Jo tėvas Janas buvo laivo kapitonas. Šeima paliko Flandriją ir persikėlė į Olandiją dėl ispanų persekiojimo. 1605 m. Janas Porcelis gyveno Roterdame, kur tais metais dokumentuotos jo vedybos. Janas Porcelis tikriausiai pradėjo karjerą kaip grafikas, knygų apie laivus ir žemėlapių iliustruotojas. 1615–1620 m. gyveno Antverpene po bankroto Roterdame. 1617 m. Janas Porcelis registruotas vietos tapytojų gildijoje. Nuo 1620 m. gyveno šiaurinėje Nyderlandų dalyje: Harleme (1622), Amsterdame (1624), Vorburge (1626). Harleme tikriausiai mokėsi pas peizažistą Hendrick Vroom (apie 1563−1640), nors tai mažai tikėtina.

Janas Porcelis įnešė savų naujoviškų stilistikos bruožų į Nyderlandų jūrinio peizažo vaizdavimą. Jo peizažai buvo paremti beveik monochromatiniais pilkais ir mėlynais tonais, labai skirtingi nuo spalvingų Hendrick Vroom peizažų. Pirmieji tokio pobūdžio Porcelio kūriniai datuojami nuo apie 1624 m. Per savo gyvenimą Porcelis kelis kartus lankėsi Londone. Mirė 1634 m. Zutervaudėje. Ankstyviausi Jano Porcelio išlikę darbai datuojami nuo 1620 m. Jo išlikusią kūrybą sudaro apie 50 paveikslų. Janas Porcelis įtakojo Simon de Vlieger ir Jan van de Cappelle. Jo darbus rinko Rembrantas. Jano Porcelio sūnus Julius Porcelis tapo tapytoju-marinistu ir pratęsė tėvo tapybos tradiciją.

## Darbų galerija

Vaizdas:Jan Porcellis Seascape.jpg| „Jūros peizažas“ (Ermitažas, Sankt Peterburgas)
Vaizdas:Jan Porcellis Dutch Ships in a Gale.jpg| „Olandų laivai štormo metu“ (Nacionalinis jūreivystės muziejus, Grinvičas)
Vaizdas:Jan Porcellis 001.jpg| „Laivų duženos prie kranto“ (Mauricheisas, Haga)
Vaizdas:Jan Porcellis - Ships in a Storm on a Rocky Coast - Google Art Project.jpg| „Laivai audringoje jūroje prie uolėto kranto“ (Halvilo muziejus, Stokholmas)


## Šaltiniai

* www.sphinxfineart.com 
* wga.hu
Shadows in the Night

**Shadows in the Night** – trisdešimt šeštasis studijinis amerikiečių muzikanto Bob Dylan albumas, išleistas 2015 m. vasario 3 d. Albume skamba ne naujos atlikėjo dainos, o jo perdainuotos klasikinės popmuzikos dainos, kurias seniau atlikdavo Frank Sinatra. Albumas susilaukė teigiamų kritikų įvertinimų, taip pat buvo sėkmingai parduodamas. Jis debiutavo pirmoje Jungtinės Karalystės topo vietoje.

2016 m. „Grammy“ apdovanojimuose „Shadows in the Night“ buvo nominuotas geriausio tradicinio vokalinio pop albumo nominacijoje.

## Track listing

## Išnašos
Pajaujis

* Jonas Pajaujis (1906) – agronomas ir pedagogas, Lenkijos lietuvių visuomenės veikėjas;
* Juozas Pajaujis (1908) – žurnalistas, redaktorius, leidybos darbuotojas;
* Juozas Pajaujis-Javis – visuomenės veikėjas, publicistas, ekonomistas, istorikas, žurnalistas, redaktorius.
Lamborghini Huracán

**Lamborghini Huracán** – Lamborghini sportinis automobilis, pristatytas 2014 m. Ženevos automobilių parodoje. Tai populiariausio kompanijos modelio Gallardo įpėdinis. Huracan modelio pardavimai pradėti antrą 2014 m. ketvirtį.

Kaip ir daugelio Lamborghini modelių, šiam pavadinimas buvo duotas nuo kovos buliaus – Huracan buvo vadinamas aršus bulius, kovojęs 1879 m. Taip pat Hurakanas yra majų audrų, vėjo, ugnies dievas, vienas Visatos sutvėrėjų.

Didžiausias modelio greitis siekia 325 km/val., o iki 100 km/val. jis įsibėgėja per 3,2 s.

Specialų Huracan modelį Lamborghini pagamino ir Italijos policijos pajėgoms. Specialus Huracán LP 610-4 Polizia modelis perdarytas visiems policijos poreikiams, pradedant specialiu dažymu ir baigiant dėtuvėmis ginklams.

## Šaltiniai

## Nuorodos
* Oficialus Lamborghini tinklalapis
Veisiejų dvaro parko alksnis

**Veisiejų dvaro parko alksnis** – sunykęs botaninis gamtos paveldo objektas, išskirtinio amžiaus ir matmenų alksnis, augęs Lazdijų rajone, Veisiejuose esančiame Veisiejų dvaro parke, kurio pradžia siekia XVIII a. Tai buvo vienas iš dviejų atskirų medžių, šiame parke saugomų valstybės (kitas – dvaro parko uosis). Lietuvos Respublikos aplinkos ministro 2012 m. birželio 13 d. įsakymu Nr. D1-495, medis paskelbtas valstybės saugomu, o  2016 m. vasario 8 d. įsakymu išbrauktas iš sąrašo kaip sunykęs.

Alksnis buvęs išskirtinis savo storu kamienu, apie 3 m aukštyje išsiskiriančiu į dvigubą, kurio dvi šakos beveik vertikaliai iš paunksmės kylančios į viršų. Jis stūksojo parko gilumoje, apie 150 m į pietvakarius nuo lauko estrados galinės sienos, supamas kitų lapuočių medžių. Papėdėje drėgna žemė, netoli bėga upelis, kiek toliau į pietus, ties Ančios ežero pakrante matyti per jį nutiestas lenktas tiltelis. Vizualios pažintinės informacijos nėra.

## Duomenys

* Medžio rūšis – juodalksnis (*Alnus glutinosa* (L.) Gaertn., alksnio gentis)
* Medžio aukštis – 30 m
* Kamieno apimtis 1,3 m aukštyje – 3,00 m
* Lajos aukštis 17 m
* Lajos skersmuo 13 m
* Lajos forma – kupolas, projekcijos plotas 265 m²
* Amžius – nenurodoma
Pagrindiniai medžio duomenys nustatyti 2011 m.

## Nuorodos

* Saugomų teritorijų valstybės kadastras  
* Veisiejų dvaro parko alksnis žemėlapyje
Adriaen van de Velde

**Adrianas van de Veldė** (, 1636 m. lapkričio 30 d., Amsterdamas, Nyderlandai – 1672 m. sausio 21 d., ten pat) – XVII a. Nyderlandų tapytojas-peizažistas.

## Biografija
Adrianas van de Veldė gimė 1636 m. lapkričio 30 d. Amsterdame. Jo tėvas Vilemas van de Veldė Vyresnysis buvo jūros ir laivų vaizdų piešėjas, brolis Vilemas van de Veldė Jaunesnysis – tapytojas-marinistas. Pirmuosius mokslus Adrianas tikriausiai išėjo pas tėvą, bet jis pasirinko ne tapti jūrinių peizažų tapytoju kaip brolis ir vėliau mokėsi Harleme pas Jan Wijnants, kuris specializavosi kopų tapyboje. 1657 m. Adrianas van de Veldė grįžo į Amsterdamą, kur gyveno iki mirties. Daugiausiai jis vaizdavo Olandijos kraštovaizdį ir nuo 1667 m. – Italijos vaizdus. Nėra jokių žinių, kad Adrianas būtų lankęsis Italijoje. Šie jo peizažai tikriausiai paremti Nicolaes Berchem ir Karel Dujardin paveikslais.

Itališki peizažai daugiausiai vaizdavo piemenis ir gyvulius kalnuotoje vietovėje. Gyvulių vaizdavimas rodo, kad Adrianas van de Veldė buvo įtakotas Paulus Potter kūrybos. Dauguma Adriano paveikslų, sukurtų nuo 1654 iki 1671 m., yra datuoti. Adrianas van de Veldė buvo gana universaliu tapytoju. Jis tapė portretus, buitines scenas, žinomos alegorinės, istorinės ir religinės jo kompozicijos. Taip pat jis paliko piešinių ir grafikos kūrinių. Adrianą van de Veldę kviesdavosi kiti dailininkai, kad jis nutapytų kai kurias detales jų paveiksluose. Tarp tokių tapytojų buvo Jakobas van Reisdalis, Meindertas Hobema, Janas van der Heidenas. Adrianas van de Veldė mirė 1672 m. sausio 21 d. Amsterdame maždaug tuo pat metu, kai jo tėvas ir brolis išvyko iš Olandijos į Angliją.

## Darbų galerija

Vaizdas:Adriaen van de Velde - Figures on the Coast at Scheveningen.jpg| „Figūros pakrantėje prie Ševeningeno“ (1660, Karališkoji kolekcija, Vindzoro pilis)
Vaizdas:Adriaen van de Velde - Pastorale Scène.jpg| „Pastoralinis peizažas“ (1663, Thyssen-Bornemisza muziejus, Madridas)
Vaizdas:Adriaen van de Velde - Animals by the River - WGA24477.jpg| „Gyvuliai prie upės“ (1664, Luvras, Paryžius)
Vaizdas:Adriaen van de Velde - Portret van een echtpaar met twee kinderen en een min in een landschap - Google Art Project.jpg| „Peizažas su šeimos grupe“ (1667, Amsterdamo valstybinis muziejus)
Vaizdas:Adriaen van de Velde - Vertumnus and Pomona.jpg| „Vertumnas ir Pomona“ (1670, Meno istorijos muziejus, Viena)


## Šaltiniai

* museothyssen.org
* Encyclopaedia Britannica
* wga.hu
Debalcevė

**Debalcevė** (, ) – Donecko srities  miestas Ukrainoje. Įsikūręs srities rytuose, paribyje su Luhansko sritimi. Yra srities pavaldumo miestas, stambus šalies geležinkelio transporto mazgas. Atstumas automobilių keliais iki Donecko – 74 km, iki Kijevo – 803 km.

## Gyventojai

Mieste gyveno 25,5 tūkst. gyventojų (2014). Ukrainiečių buvo 64,45 proc., rusų – 32,57 proc. (2001). Ukrainiečių kalbą vartojo 21,9 proc. žmonių.

## Istorija

Miestas įsikūrė 1878 m., kai buvo nutiestas Donecko geležinkelis. Geležinkelio stotis – žymiausia Debalcevės vieta. Žmonių skaičius augo nuo 9,5 tūkst. 1923 m. iki 34.0 tūkst. apie 1939 m. Vėliau sumažėjo nuo 35,5 tūkst. 1989 m. iki 30,2 tūkst. 2001 m., dar vėliau iki 26,0 tūkst. 2013 m.

Pirmaisiais sovietmečio penkmečio metais geležinkelio transporto mazgas ir mašinų gamybos įmonė buvo rekonstruoti. Gamykloje pradėta gaminti metalų liejyklų, aukštakrosnių įranga.

1970 metais pastatyti pirmieji nauji gyvenamieji mikrorajonai. 

2015 m. Debalcevė tapo svarbiausia Ukrainos-Rusijos karo fronto linijos dalimi ir karo eigą lemiančio susidūrimo vieta po to, kai 2015 metų sausio pabaigoje Rusijos pajėgos po ilgos ir intensyvios kovos išstūmė Ukrainos kariuomenę iš Donecko oro uosto.

## Šaltiniai

## Nuorodos

* Debalcevės portalas
Allaert van Everdingen

**Alartas van Everdingenas** (, 1621 m. birželio 18 d., Alkmaras, Nyderlandai – 1675 m. lapkričio 8 d., Amsterdamas) – XVII a. Nyderlandų tapytojas-peizažistas, grafikas.

## Biografija
Alartas van Everdingenas 1621 m. birželio 18 d., Alkmare, jo brolis Caesar van Everdingen buvo tai pat tapytojas. Alartas van Everdingenas mokėsi pas Roelandt Savery Utrechte ir pas Pieter de Molyn Harleme (pasak Houbraken), kurių abiejų įtaka ryški Everdingeno ankstyvojoje kūryboje. Ankstyviausi dailininko paveikslai nuo 1640 m. rodo, kad tapytojo kelią jis pradėjo kaip jūrinių peizažų kūrėjas. 1644 m. Everdingenas keliavo į Švediją ir Norvegiją. Po šių kelionių dailininkas pradėjo kurti paveikslus skandinaviškų peizažų tematika. 1645 m. dailininkas grįžo į Nyderlandus ir vasario 21 d. vedė Janneke Cornelisdr Brouwers Harleme. 1645 m. jis prisijungė prie menonitų religinės bendruomenės Harleme ir 1646 m. įstojo į vietos Šv. Luko vardo tapytojų gildiją. 1648 m. paminėtas tarp Harlemo civilinės sargybos narių. 1646 − 1651 m. Harleme gimė 4 Alarto vaikai. 1652 m. dailininkas persikėlė į Amsterdamą, kur jam gimė dar 4 vaikai. 1657 m. Alartas van Everdingenas gavo Amsterdamo piliečio teises. 1660 m. dailininkas aplankė Ardėnus. Gali būti, kad jis vėl galbūt pabuvojo Švedijoje ryšium su užsakymu iš Trip giminės Trip namo durų dekoracijoms Amsterdame (išlikusios). 

Po 1660 m. Everdingeno peizažų daugumą pradėjo sudaryti skandinaviškų krioklių vaizdai. Šį vaizdavimą perėmė Jakobas van Reisdalis, kuris pats niekuomet nebuvo Skandinavijoje. 1661 m. Alartas van Everdingenas paminėtas Jan Porcellis paveikslo autorystės nustatyme. Kartu paminėti tapytojai Jakobas van Reisdalis, Meindertas Hobema ir Vilemas Kalfas. Išparduodant Everdingeno našlės turtą minimi įvairių dailininkų paveikslai, kas rodo, kad dailininkas tikriausiai užsiėmė paveikslų prekyba. Dailininkas mirė 1675 m. lapkričio 8 d. Amsterdame. Vieninteliu Alarto van Everdingeno žinomu mokiniu buvo marinistas Ludolf Bakhuizen. Be paveikslų dailininkas paliko apie 500 peizažų piešinių ir virš 160 grafikos kūrinių.

## Darbų galerija

Vaizdas:Van Everdingen, Paysage nordique.jpg| „Švedijos peizažas“ (Boijmans Van Beuningen muziejus, Roterdamas)
Vaizdas:Allaert van Everdingen - Scandinavian Landscape - WGA7562.jpg| „Skandinavijos peizažas“ (Ermitažas, Sankt Peterburgas)
| „Švedijos peizažas“ (Amsterdamo valstybinis muziejus)
Vaizdas:Van Everdingen, Paysage nordique.jpg| „Norvegijos peizažas“ (Strasbūro vaizduojamojo meno muziejus, Strasbūras)


## Šaltiniai

* sphinxfineart.com
* Encyclopaedia Britannica
* wga.hu
Makadi Bei

**Makadi Bei**, taip pat **Makadi Bėjus**, **Makadis** – kurortas Raudonosios jūros pakrantėje, tarp Safagos ir Hurgados, apie 25 km į pietus nuo Hurgados oro uosto. Išsidėstęs palei to paties pavadinimo įlanką, supamas Arabijos dykumos. Kurortą sudaro keletas viešbučių kompleksų, didžiausias iš jų - Madinat Makadi sudarytas iš Sol Y Mar, Jaz ir Iberotel tinklų (atitinkamai italų, vokiečių ir prancūzų) viešbučių. Kurortas nutolęs nuo vietinių gyvenviečių, krantai koraliniai, smėlėti.

Pagrindiniai turistų užsiėmimai be pliažinio poilsio (vandens temperatūra visus metus nenukrinta žemiau 20 laipsnių) yra nardymas, vandens sportas. 1 km nuo gyvenvieės centro yra Madinat Makadi Golf Course golfo laukai.
## Nuorodos
Dangus iš tikrųjų yra

**Dangus iš tikrųjų yra** () – 2014 m. JAV sukurta drama pagal to paties pavadinimo pastoriaus Todd Burpo knygą, kurioje jis aprašo savo mažamečio sūnaus regėjimus, patirtus operacijos metu.

## Pagrindiniai aktoriai
: *Aktorius – vaidmuo*
* Greg Kinnear – Todas Burpo
* Kelly Reilly – Sonja Burpo
* Thomas Haden Church – Džėjus Vilkinsas
* Connor Corum – Koltonas Burpo
* Lane Style – Keisė Burpo
* Margo Martindale – Nensė Rouling

## Turinys

Todas Burpo – gerbiamas miestelio pastorius, kuris dėl šeimos išlaikymo dirba ir vartų montuotoju, ir mokyklos imtynių komandos treneriu, o laisvu laiku su bendruomene žaidžia beisbolą. Kartą jų šeimą ištinka nelaimė – keturmetis sūnus Koltonas dėl trūkusio apendicito atsiduria ligoninėje, o atsigavęs po sudėtingos operacijos pradeda pasakoti neįtikėtinus dalykus: jis buvęs Rojuje ir regėjęs ten Kristų. Pradžioje berniuko pasakojimas tėvui atrodo išgalvota istorija, tačiau vis daugiau detalių, kurias prisimena sūnus ir kurių jis niekaip negalėjo žinoti, priverčia pastorių iš naujo įvertinti savo tikėjimą.

## Apdovanojimai
* 2014 m. – „Teen Choice Awards“ (nominacija) – geriausia drama
* 2015 m. – „People‘s Choice Awards“ (nominacija) – geriausia drama
Porsche 911

**Porsche 911** – nuo 1963 m. gaminamas Porsche kompanijos sportinis automobilis. Iki pat 1998 m. šio modelio varikliai buvo aušinami oru.

911 modelis dažnai naudojamas įvairiose lenktynėse. Jis laikomas vienu sėkmingiausiu automobilių lenktynių modeliu. Šį modelį naudojusios komandos yra laimėjusios tokias lenktynes kaip 12 val. Sebring, 24 val. Daitonos, 24 val. Niurburgringo, o 1979 m. triumfavo 24 valandų Le Mano lenktynėse.

Nuo 2012 m. gaminama naujausia Porsche 911 versija 991.

1999 m. Amžiaus automobilių rinkimuose Porsche 911 liko penktoje vietoje. 2013 m., minint modelio 50-metį, buvo parduotas 820 000-tasis 911 modelio automobilis.

## 911 modeliai
Nepaisant naujų modelių pakitimų, kiekvienas jų buvo vadinamas 911. Pati Porsche atskirus modelius vadina skirtingais pavadinimais:
* Porsche 911 classic (1963–1989)
** Porsche 930 turbo 911 modelio versija (1975–1989)
* Porsche 964 (1989–1994)
* Porsche 993 (1993–1998)
* Porsche 996 (1998–2005) atnaujinta išvaizda ir vandeniu aušinami varikliai
* Porsche 997 (2004–2012)
* Porsche 991 (2012–iki dabar)

## Šaltiniai

## Nuorodos
* Oficialus „911“ tinklalapis
Sun city colibri

**Sun city colbri**&nbsp;– tai mišrios *(mix)* sudėties ultimeito komanda iš Šiaulių. Komanda susikūrė 2014 metais. Komandos branduolys studentai iš Šiaulių universiteto ir Šiaulių mokyklų.

## Pasiekimai

## Nuorodos
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis  (anglų k.)
Simonas Stulpininkas (filmas)

**Simonas Stulpininkas** () – režisieriaus Luis Buñuel trumpametražis filmas apie IV–V amžiaus stulpininką šventąjį Simoną, kuris, norėdamas būti arčiau Dievo, 39 metus gyveno dykumoje, užsilipęs ant stulpo. Už ši darbą režisierius Kanų kino festivalyje buvo nominuotas Auksiniam liūtui ir pelnė FIPRESCI prizą.

## Turinys

Simonas jau 6 metus gyvena dykumoje ant 8 metrų aukščio kolonos. Jis nuolat meldžiasi ir gydo jo pagalbos prašančius žmones. Būrys valstiečių ir kunigų ateina į jį pažiūrėti ir padovanoti naujos kolonos. Simonas persikrausto gyventi ant jos, nepaisydamas motinos prašymų grįžti namo. Netrukus pasirodo moterimi apsimetęs velnias ir įvairiais būdais mėgina Simono tikėjimo tvirtumą: pirmą kartą – apsimetęs nekalta mergele, antrą kartą – Jėzumi Kristumi, trečią kartą – perkeldama jį į XX amžiaus 6-ojo dešimtmečio naktinį klubą…

## Pagrindiniai aktoriai
: *Aktorius – vaidmuo*
* Claudio Brook – Simonas
* Silvia Pinal – velnias
* Enrique Alvarez felix – brolis Matijas
* Hortensia Santovena – motina
* Luis Aceves Castaneda – kunigas
Suosa (upė)

**Suosa** – upė Lietuvoje, Kupiškio ir Anykščių rajonuose; Lėvens kairysis intakas. Išteka iš Suosos (Jurgiškio) ežero (kitais duomenimis, prasideda ties Jurgiškiu, už 3 km nuo Viešintų ir tada prateka Suosą). Teka šiaurės vakarų kryptimi. Į Lėvenį įteka už 94 km nuo jo žiočių, ties Pasuosiais, už 10 km į pietvakarius nuo Kupiškio.

Intakai: Rudilis, Akmena (dešinieji).

Upės vidutinis nuolydis – 191 cm/km. Vaga, išskyrus žemupį, sureguliuota. Ties Byčiais, už 2 km nuo žiočių, Suosa patvenkta, susidaręs 14 ha Stirniškių tvenkinys (nuo 1974 m.). Dalis žemupio patenka į Lėvens kraštovaizdžio draustinį.

Upę kerta Panevėžio–Daugpilio geležinkelis, plentas . Prie Suosos įsikūrę Plačeniškiai, Atkočiškiai, Paliepė, Maksvyčiai, Paprūdžiai, Rudiliai, Radžiūnai, Pasuosiai, Stirniškiai.

## Etimologija

Upės ir ežero pavadinimas gali būti finougrizmas (plg.  'raistas', ,  'bala'), nors, kita vertus, sietina su *suostis* ('verkšlenti, krimstis') bei bendra sausumo, džiūvimo reikšme.

## Šaltiniai
Suolas

**Suolas** – baldas, sudarytas iš siauro, plokščio viršaus, skirto sėdėjimui. Paprasčiausią suolą sudaro ant medinių kojų ar trinkų pritvirtinta gulsčia lenta. Tokie suoleliai dažniausiai būna kilnojami, naudojami patalpose, masyvesni – nekilnojami, įrengiami poilsiavietėse, miškuose. Sudėtingesni suolai sudaryti iš metalinio karkaso, prie kurio tvirtinamos medinės lentelės. Tokie suolai dažni parkuose.

Lietuvoje iki XVI a. suolai naudoti ne tik sėdėjimui, bet ir gulėjimui (keletas suolų buvo sustumiama pasienyje). Atsiradus lovoms, suolai naudoti daugiausia sėdėjimui. Nejudamieji suolai, kuriuos sudarė ant kelių trinkų užkalta plati lenta (arba jų kojos būdavo įkalamos į aslą), statyti namo pasieniuose, galai suduriami užstalės kampe. Kilnojamų suolų lenta siauresnė, lengvesnė, tvirtina prie stovų, kojų. Vėliau pradėtos įrenginėti atkaltės (neretai 
ažūruotos, ornamentuotos). XIX a. pab. – XX a. pradžioje paplinta kanapos – suolai su minkšta sėdėjimo vieta, atramomis nugaros pusėje ir galuose arba tik galuose. Atramos buvo daromos iš entelių, profiliuojamos, puošiamos kiaurapjūve technika atliktais ornamentais bei polichromuojamos.

Dzūkijoje iki XX a. ant suolų dar buvo miegama. Vėliau gyvenamuose namuose suolus daugiausia pakeitė kėdės, sofos. Dabar suolai dažniau statomi lauke.

Suolu taip pat vadinamas paprastas mokyklinis stalas.

## Šaltiniai
Ambrosius Bosschaert

**Ambrozijus Boschartas** (, 1573 m., Antverpenas – 1621 m., Haga) – XVII a. pr. Nyderlandų dailininkas. Vienas pirmųjų natiurmorto žanro tapytojų.

## Biografija
Ambrozijus Boschartas gimė 1573 m. Antverpene, menininkų šeimoje. Jo tėvas buvo bendravardis, kaip ir vėliau Ambrozijaus sūnus, kurie visi buvo tapytojais. Ambrozijus, kad atskirti nuo kitų giminės bendravardžių dailininkų, dar vadinamas „vyresniuoju“ arba „trečiuoju“ (nes ir jo senelis buvo Ambrozijus) ir buvo garsiausiu iš giminės. Jį tapyti apmokino tėvas. Gali būti, kad Ambrozijaus pirmieji piešiniai vaizdavo gėles, kurias jis matė botanikos soduose, ir jie buvo skirti botanikui Carolus Clusius. Vėliau piešinius Boschartas naudodavo paveikslų kompozicijų tapybai. Po Ispanijos armijos įsiveržimo į Antverpeną protestantiška Boschartų šeima apie 1589 m. persikėlė į Midelburgą, kur 1593 m. Ambrozijus įstojo į vietos Šv. Luko tapytojų gildiją. Kelis kartus paminėtas gildijos vyresniuoju, bet neaišku, ar tuo minimas jis, ar jo tėvas.

1604 m. Ambrozijus Boschartas vedė Maria van der Ast iš pasiturinčios šeimos. Boscharto dailė paveikė jos brolį tapytoją Balthasar van der Ast (1593/1594 − 1657). Midelburge Ambrozijaus dailė ir prekyba paveikslais buvo labai sėkminga. Jis mokė jaunuosius tapytojus meno, tarp kurių buvo trys jo paties sūnūs: Ambrozijus (1609–1645), Johanesas (1610–1628) ir Abrahamas (1612/1613–1643). Labai tikėtina, kad Ambrozijus motyvų savo paveikslams sėmėsi iš botaniko Matthias Lobelius įkurto sodo, kuriame buvo daug egzotiškų gėlių pavyzdžių. 1614 m. Boschartas persikėlė į Amsterdamą, 1615 m. − į Bergen op Zomą ir vėliau tais metais į Utrechtą, kur įstojo į vietos tapytojų gildiją. 1619 m. dailininkas persikėlė į Bredą. Ambrozijus Boschartas mirė 1621 m. Hagoje, kai keliavo perduoti princui Mauricui gėlių paveikslą, už kurį jam turėjo būti sumokėta 1000 guldenų.

## Darbų galerija


Vaizdas:Bosschaert the Elder, Still Life with Flowers in a Porcelain Vase.jpg| „Gėlės porcelianinėje vazoje“ (privatus rinkinys)
Vaizdas:Ambrosius Bosschaert (I) - Bouquet in an Arched Window - WGA02654.jpg| „Gėlės vazoje,  arkiniame lange“ (apie 1618, Mauricheisas, Haga)
Vaizdas:Ambrosius Bosschaert the Elder (Dutch - Flower Still Life - Google Art Project.jpg| „Gėlių natiurmortas“ (1614, J. Paul Getty muziejus, Los Andželas)
Vaizdas:Ambrosius Bosschaert the Elder - Still-Life with flowers - Google Art Project.jpg| „Natiurmortas su gėlėmis“ (Halvilo muziejus, Stokholmas)


## Šaltiniai

* Vašingtono dailės galerijos informacija 
* wga.hu
Porsche 991

**Porsche 991** – tai septintos kartos Porsche 911 modelis, 2011 m. pristatytas Frankfurto automobilių parodoje. 991 modelis turi visiškai naują platformą, iš viso tik trečdalis automobilio yra tokio pat, kaip pirmojo Porsche 911 1963 m. 991 modelio dizainas stipriai nesiskiria nuo ankstesnių modelių – Porsche 997 ir Porsche 996.

Lyginant su prieš tai buvusiu 997 modeliu, naujasis yra šiek tiek didesnis – prailginta ratų bazė bei automobilio ilgis.

2012 m. Porsche 991 gavo pasaulio geriausių pasiekimų automobilio vardą, o 2014 šiuo laimėjimu galėjo pasigirti ir GT3 modelis.

## Porsche 991 modelių gama
Pirmasis buvo pristatytas 911 Carrera modelis. Jis turi 3,4 l variklį su tiesioginio kuro įpurškimu. Jis išvysto 350 AG ir pasiekia maksimalų 289 km/val greitį.

Tais pačiais 2011 m. pristaytas 911 Carrera S modelis turi galingesnį 3,8 l variklį.

2012 m. pasirodė galingesnis 911 GT3 modelis. Jis išvysto 475 AG galią, pasiekia 315 km/val greitį.

Tais pačiais metais pasirodė ir 911 Cabriolet modelis su nuleidžiamu stogu.

2014 m. sausį buvo pristatytas 911 Targa modelis su visiškai nauja stogo technologija.

Naujausi 991 modeliai yra 911 Turbo ir Turbo S. Turbo turi 3,8 l 513 AG variklius, o Turbo S – 552 AG. Šie modeliai iki 100 km/val įsibėgėja per 2,6 s. Turbo S modelis pasiekia maksimalų 318 km/val greitį ir yra greičiausias 991 modelių serijoje.

## Šaltiniai
Slėpynės (filmas)

**Slėpynės** () – psichologinis siaubo filmas, kuriame pagrindinį vaidmenį sukūrė aktorius Robert De Niro. Juosta turi keletą pabaigos versijų, o pats filmas priskirtas R kategorijai (asmenims nuo 16 metų).

## Pagrindiniai aktoriai
: *Aktorius – vaidmuo*
* Robert De Niro – Deividas Kolovėjus
* Dakota Fanning – Emilė Kolovėj
* Famke Janssen – Katerina
* Elisabeth Shue – Elizabeta
* Amy Irving – Elison Kolovėj
* Dylan Baker – šerifas Hafertis
* Melissa Leo – Laura 

## Turinys

Po žmonos savižudybės psichologas Deividas Kolovėjus su mažamete dukra Emile nusprendžia persikraustyti į priemiesčio rajoną, tikėdamasis, kad aplinkos pasikeitimas padės mergaitei atsigauti po patirto sukrėtimo. Vis dėlto ir čia mergaitė lieka uždara, nenorinti bendrauti su bendraamžiais ir stengiasi leisti laiką vienumoje. Jai nepatinka naujoji tėvo pažįstama Elizabeta ir mergaitė džiaugiasi tik kai juos aplanko tėvo bendradarbė Katerina.

Tėvas visais būdais mėgina dukters abejingumą, tačiau ši pasisako, kad jai nieko netrūksta, nes dabar turi naują draugą – Čarlį. Pradžioje Deividas nekreipia dėmesio į mergaitės kalbas, manydamas, kad tai įsivaizduojamas šios draugas, tačiau netrukus supranta, kad Čarlis – ne tik realus, bet ir labai pavojingas...
Vokietijos turizmas

**Vokietijos turizmas** – Vokietijos ekonomikos šaka. Turizmas yra svarbi ūkio sritis Vokietijoje.
Nuo 2009 iki 2014 metų nakvynių skaičius kasmet augo. 2014 metais jis augo 3 procentais ir siekė 424 mln. (iš jų 348,5 mln. Vokietijos gyventojų, 75,5 mln. – užsienio turistų). 2015 metais tikimasi augimo 2 procentais. 2004–2014 metais viešbučių ir maitinimo srityje apdraustųjų socialiniu draudimu (t. y. dirbančiųjų) skaičius išaugo 212 000 (t. y. 30 procentų). Didžiausios turistų grupės daugelį metų yra iš kaimyninių šalių, tai yra iš Nyderlandų, Prancūzijos ir Šveicarijos. Didelę grupę vis dar sudaro svečiai iš Didžiosios Britanijos ir JAV. Tačiau pastebimas turistų iš Kinijos, Taivano ir Persijos įlankos šalių augimas.

## Šaltiniai
Julius Pagojus

**Julius Pagojus** (g. 1987 m. gruodžio 13 d. Klaipėdoje) - teisininkas, lobistas, Lietuvos politinis bei visuomenės veikėjas.

## Biografija
2006 m. baigė Klaipėdos Vytauto Didžiojo gimnaziją. 2011 m. baigė Vilniaus universiteto Teisės fakultetą, įgijo teisės magistro laipsnį. 2012 m. baigė Vilniaus universiteto Ekonomikos fakultetą, įgijo ekonomikos bakalauro laipsnį. 

2012-2014 m. dirbo teisingumo ministro patarėju, nuo 2014 m. LR teisingumo viceministras, jauniausias viceministras nepriklausomos Lietuvos istorijoje. 2016 m. Valstybinės vartotojų teisių apsaugos tarnybos direktorius.

Lietuvos socialdemokratų partijos tarybos narys. Anksčiau vadovavo Klaipėdos jaunimo organizacijų asociacijai „Apskritasis stalas“, Vilniaus jaunimo organizacijų sąjungai „Apskritasis stalas“, Vilniaus jaunimo reikalų tarybai. Buvo Lietuvos jaunimo organizacijų tarybos kontrolės komisijos pirmininkas, valdybos narys, Jaunimo tarptautinio bendradarbiavimo agentūros valdybos narys, Lietuvos socialdemokratinio jaunimo sąjungos biuro vadovas.

Nuo 2018 m. užsiima lobistine veikla. Yra įmonės „MB Conversio“ vadovas, taip pat Deloitte Legal Baltics vyriausiasis veiklos vadovas, advokatas.

## Kritika
J. Pagojus administracine atsakomybe baustas 4 kartus: 2011 m. už tai, kad vairuodamas kalbėjo mobiliuoju telefonu; 2013 m. už leistino važiavimo greičio viršijimą beveik 40 km/h; 2014 m. už leistino važiavimo greičio viršijimą beveik 30 km/h; 2015 m. vairavo neblaivus ir metams neteko vairavimo teisių. Šis faktas nebuvo viešinamas iki J. Pagojaus kandidatavimo į teisingumo ministrus 2016 m. lapkričio mėn. 2016 m. lapkričio 29 d. prezidentės Dalios Grybauskaitės dekretu paskirtas Sauliaus Skvernelio Vyriausybės teisingumo ministru.

## Šaltiniai

## Nuorodos
* Biografija (''vrk.lt'')
Hubert Reimer

**Hubert Reimer** (g. 1939 m. vasario 23 d. Klaipėdoje) – istorikas.

## Biografija

Gimė 1939 m. vasario 23 d. Klaipėdoje. 1960-1964 m. studijavo istoriją Leipcigo universitete. 1966 m. dalyvavo moksliniuose tyrimuose Čilėje. Apsigynė disertaciją apie Čilės kolonizaciją VIII-XVI amžiais. Vėliau dirbo moksliniu darbuotoju Leipcigo universitete. Nuo 1983 m. universitete dėstė proistorę ir ankstyvąją istoriją.

## Nuorodos

* Susijusi literatūra (vok.)

## Literatūra

* Lothar Mertens: Das Lexikon der DDR-Historiker. Saur, München 2006, ISBN 3-598-11673-X, S. 500.
Suojys

**Suojys** – ežeras rytų Lietuvoje, Molėtų rajone, 1,5 km į šiaurę nuo Alantos. Pavidalas išgaubtas šiaurėn, vakarinis galas siauras, o rytinis platus. Ilgis iš vakarų į rytus 0,84 km, plotis iki 0,24 km. Altitudė 113,2 m. Krantai žemi, pelkėti, apaugę medžiais ir krūmais. Vakarinė ežero dalis gausiai užžėlusi vandens augalija. Apyežerė miškinga, tik pietinėje pakrantėje vietomis plyti dirbami laukai.

Į Suojį vakaruose susrūva Suoja (iš Duobio ežero) ir šiaurėje Liepelės upelis iš Lukšto ežero, pietrytine ežero dalimi prateka Virintos intakas Vastapa.

Pietinėje pakrantėje įsikūręs Pasuojės kaimas, į šiaurės vakarus - Antakščiai. Į šiaurę stūkso Antakščių piliakalnis.

## Pavadinimas
Ežero pavadinimas yra galimai finougriškas. Plg.  „bala“.

## Šaltiniai
Roelant Savery

**Rulantas Saveris** (, *Roelandt Savery*, 1576, Kortreikas – 1639 m., Utrechtas) – XVII a. pr. Nyderlandų tapytojas, piešėjas, grafikas.

## Biografija
Rulantas Saveris gimė 1576 m. Kortreike, Flandrijoje. Per religinių karų suirutę Saverio šeima persikėlė į protestantiškus Nyderlandus ir apsistojo Harleme, kur Rulanto vyresnis brolis Jakobas dokumentuotas 1587 m. įstojęs į vietos Šv. Luko tapytojų gildiją. Rulantas mokėsi pas brolį ir kartu su juo keliavo į Amsterdamą, kur Jakobas 1591 m. gavo piliečio teises. Pirmasis R. Saverio kūrinys „Paukščiai“ (Ermitažas, Sankt Peterburgas) datuojamas apie 1600 m. Ankstyvieji Rulanto darbai rodo Amsterdamo dailininkų Hans Bol (1534–1593) ir Gillis van Coninxloo (1544–1607) įtakas. 1604 m. Rulantas Saveris keliavo į Prahą dirbti imperatoriui Rudolfui II, kuris matyt tikėjosi, kad Saveris jam kurs paveikslus, panašius į tuos, kuriuos kūrė Piteris Breigelis Vyresnysis. 1606–1607 m. imperatoriaus siuntimu Saveris lankėsi Tirolio Alpėse, tapė vietovių gamtą. Vienintelis R. Saverio pasirašytas ofortas datuojamas 1608-09 m., kiti grafikos kūriniai priskiriami. Po Rudolfo II mirties 1612 m. Rulantas Saveris dirbo imperatoriaus broliui Matijasui.

1613 m. Rulantas Saveris grįžo į Nyderlandus, apsistojo Amsterdame. 1619 m. persikėlė į Utrechtą. Saveris buvo sėkmingu dailininku. Minima, kad 1626 m. miestas jam užmokėjo 700 guldenų už paveikslą, kuris vaizdavo „visus gyvius ore ir žemėje“ ir kuris buvo padovanotas Amalijai van Solms, princo Oraniečio žmonai. Rulantas Saveris mirė 1639 m. Utrechte. Dailininkas nebuvo vedęs, gyvenimo gale nuskurdo ir buvo mentališkai sutrikęs. Galima spėti, kad vėlesniuosius jo darbus užbaiginėjo pusbrolis Hansas ar asistentas. Daugelis R. Saverio paveikslų vaizduoja įvairius paukščius ir gyvulius uolingame ir laukiniame peizaže, jis yra nutapęs gėlių kompozicijų. Jo mokiniais buvo Allaert van Everdingen (1621–1675), Willem van Nieuwlandt (1584–1635/1636) ir Gillis d’Hondecoeter (apie 1575–1638).

## Darbų galerija

Vaizdas:Roelant Saverij - Flower Still Life with Two Lizards - Google Art Project.jpg| „Gėlių natiurmortas su dviem driežais“ (Centrinis Utrechto muziejus, Utrechtas)
Vaizdas:Roelant Savery - Derelict Courtyard with a Beggar Woman, c. 1608 - Google Art Project.jpg| „Apleistas kiemas su valkata“ (piešinys, 1608, Albertina, Viena) 
Vaizdas:Roelandt Savery (Flemish - Landscape with the Temptation of Saint Anthony - Google Art Project.jpg| „Peizažas su Šv. Antano gundymo scena“ (1617, J. Paul Getty muziejus, Los Andželas)
Vaizdas:Roelant Saverij - Large flower still life with Crown Imperial - Google Art Project.jpg| „Gėlių natiurmortas“ (1624, Centrinis Utrechto muziejus, Utrechtas)
Vaizdas:Roelant Savery - The Paradise - WGA20896.jpg| „Rojus“ (1626, Berlyno paveikslų galerija)
Vaizdas:Roelant Savery - Horses and Oxen Attacked by Wolves - WGA20884.jpg| „Arkliai ir gyvuliai, atakuoti vilkų“ (Rockox namas, Antverpenas)
Vaizdas:Roelant Savery - Landscape with Birds - WGA20885.jpg| „Peizažas su paukščiais“ (1628, Meno istorijos muziejus, Viena)


## Išnašos

## Šaltiniai

* Vašingtono dailės galerijos informacija 
* J. Paul Getty muziejus
* wga.hu
Porsche 997

**Porsche 997** – tai šeštosios kartos Porsche 911 modelis, gamintas 2004–2012 m. laikotarpyje. Šio modelio Carrera ir Carrera S buvo pradėti gaminti 2004 m. Jau kitais metais pasirodė visais ratais varomi Carrera 4 ir Carrera 4S automobiliai. 2006 m. pradėta prekyba Turbo ir GT3 versijomis, o 2007 m. ir 911 GT2. Be kupė ir kabrioleto versijų, buvo galima įsigyti ir targa modelį.

Didžiausias skirtumas nuo prieš tai buvusio 996 modelio yra išorės ir vidaus dizaino pakitimai. Taip pat buvo dedami didesnio skersmens ratai, šiek tiek galingesnis variklis, nors techniškai šie abu modeliai labai panašūs.

997 modelis yra sėkmingiausias kompanijos 911 linijos automobilis. Nuo 2005 iki 2007 m. jų buvo parduota virš 100 000. Taip pat modelis susilaukė geriausių profesionalų įvertinimų, net žinomas Porsche 911 pesimistas, JK žurnalistas, laidos Top Gear vedėjas Jeremy Clarkson yra teigiamai įvertinęs 997 modelį.

Galingiausias buvo GT2 RS automobilis – jis turi 612 AG variklį ir išvysto didžiausią 330 km/val greitį. JAV rinkoje toks modelis kainuoja nuo 245 000 dolerių.
Paskutinė moteris

**Paskutinė moteris** () –1976 m. sukurta drama, už vaidmenį kurioje Gérard Depardieu buvo nominuotas Cezario apdovanojimui geriausio aktoriaus kategorijoje.

Juosta uždrausta rodyti įvairiose šalyse, taip pat ir JAV.

## Pagrindiniai aktoriai
: *Aktorius – vaidmuo*
* Gérard Depardieu – Žeraras
* Ornella Muti – Valeri
* Michel Piccoli – Mišelis
* Renato Salvatori – Renė
* Giuliana Calandra – Benu
* Zouzou – Gabrielė 

## Turinys

Žeraras – gamykloje darbo netekęs inžinierius, kurį žmona Gabrielė paliko su 9 mėnesių sūnumi dėl feministinių įsitikinimų ir dabar aplanko juos tik kartą per savaitę. Žeraras labai rūpinasi sūnumi ir nenori, kad motina su juo bendrautų ir darytų įtaką. Jis užmezga romaną su vaiko aukle Valeri, tačiau judviejų santykiai taip pat nepastovūs, nes kiekvienas siekia išsaugoti savo nepriklausomybę, o mergina atrodo šalta ir nelinkusi demonstruoti jausmų. Žerarui labiausiai rūpi maistas, seksas ir miegas ir jis pats pyksta, kad nesugeba atitikti paties susikurto vyro įvaizdžio. Galiausiai nusivylęs gyvenimu, moterimis ir savimi, jis nusprendžia save sužaloti...
Trijų šimtų trisdešimt penkių metų karas

**Trijų šimtų trisdešimt penkerių metų karas** () buvo teorinė karo padėtis tarp Silio salų ir Olandijos karalystės. Šio konflikto rimtas egzistavimas yra diskutuotinas. Manoma, kad teorinė konflikto baigtis vis buvo vilkinama dėl diplomatijos neįgalumo. Šio karo metu nebuvo iššautas nė vienas šūvis, nesužeistas nei vienas žmogus, tad šis konfliktas laikomas vienu ilgiausių karų istorijoje bei mažiausiai aukų pareikalavusiu. Nepaisant to, kad karo padėtis nebuvo aiški, taikos sutartis šiame konflikte buvo pasirašyta 1986 m. balandžio 17 d.

Konflikto pradžia galima laikyti Antrąjį Anglijos pilietinį karą, vykusį 1642–1652 m. Šiame kare kovojo Karolio I ir Karolio II rėmėjai Rojalistai prieš Anglijos parlamento šalininkus. Rojalistai buvo išstumti iš žemyninės Anglijos ir buvo priversti įsikurti Silio salose.

Kadangi Nyderlandų karalystė buvo parlamento šalininkų pusėje, ji savo laivynu užpuolė Rojalistus. Pastarieji sugebėjo gintis ir triuškino Nyderlandų laivyną. Kadangi žemyninėje Anglijos dalyje karo veiksmai buvo pasibaigę, šis karinis konfliktas buvo paskelbtas prieš Silio salas.

1651 m. birželį parlamento šalininkų grupės užpuolė Rojalistus ir privertė juos pasiduoti. Tuo tarpu Nyderlandų laivynas pasitraukė iš konflikto zonos. Dėl neaiškumo, kai viena šalis užpuolė kitos šalies mažesnę dalį, Nyderlandai oficialiai ir nepaskelbė taikos.

1985 m. Roy Duncan, Silio salų tarybos vadovas parašė Nyderlandų ambasadai Londone prašymą išsklaidyti mitą apie kariaujančias šalis. Ambasada su tuo sutiko ir atvykusi delegacija Silio salose 1986 m. balandžio 17 d. pasirašė taikos sutartį.

## Šaltiniai
Sulinkių durpynas

**Sulinkių durpynas** – durpynas vidurio Lietuvoje, Radviliškio rajone, 1,5 km į šiaurę nuo Šiaulėnų. Plotas – 22,01 km². Susidaręs pakraštinių morenų darinių tarpgūbryje. Vidinės sausmės sudaro 67 ha. Pietiniu pakraščiu teka Šušvė, vakariniu – jos intakas Pjaunys, o šiaurės rytuose prasideda Šušvės baseino upelis Švėmalis. Durpyno viduryje telkšo Sulinkių ežeriukas.

Iki 1964 m., kai pradėta durpių gavyba, Sulinkų pelkę sudarė duburiuota plynraistinė aukštapelkė. Ją juosė tarpinė plynraistinė pelkė ir raistinės žemapelkės juosta.

Durpių klodo (nenusausinto) vidutinis storis 3,3 m (didžiausias – 8,0 m). Durpių ištekliai (~1986 m.) 60,7 mln. m³. Durpės aukštapelkinės (53 %; kimininės), žemapelkinės (27 %; viksvinės, alksninės, medieninės–viksvinės), mišrios (20 %). Durpių peleningumas 5,5 %, vidutinis drėgnumas 89 %. Sulinkių pelkės dugną dengia priesmėlis, smėlis, priemolis, o tarp jo ir durpių pelkės viduryje slūgso sapropelio sluoksnis (iki 0,7 m).

1985 m. Šiaulių durpių įmonė Sulinkiuose pagamino 164 000 t durpių kraiko. 1985 m. buvo iškasta 28 % durpių išteklių. Dabar durpių gavybą vykdo UAB „Sulinkiai“.

Durpyne telkšantis Sulinkių ežeriukas paskelbtas ornitologiniu draustiniu.

## Šaltiniai
Be gėdos

**Be gėdos** () –2012 m. sukurta drama apie brolio ir sesers meilę, aistrą ir išdavystę.

## Pagrindiniai aktoriai
: *Aktorius – vaidmuo*
* Mteusz Kosciukiewicz – Tadikas
* Agnieszka Grochowska – Anka
* Anna Próchniak – Irmina
* Maciej Marczewski – Andžiejus
* Dariusz Majchrzak – Latošas 

## Turinys

Maištaujantis jaunuolis Tadikas grįžta į namus pas savo netikrą seserį, tikėdamasis čia rasti nusiraminimą ir meilę. Žinia, kad Anka susitikinėja su vedusiu vyru, sukelia jo pyktį ir pavydą. Stengdamasis bet kokiomis priemonėmis sukompromituoti meilužį ir atstatyti intymų ryšį su seserimi, Tadikas nepastebi, kad jį įsimylėjusi gražuolė čigonė Irmina, kurią tėvas ketina ištekinti prieš jos valią...

## Apdovanojimai
* Chicago International Film Festival – naujokas režisierius (nominacija)
* Polish Film Awards – geriausia aktorė (A. Grochowska)
* Sao Paulo International Film Festival – geriausias filmas (nominacija)
Pašėlęs Džo

**Pašėlęs Džo** () – 1974 m. Italijoje sukurtas realiais įvykiais pagrįstas veiksmo filmas apie Kolombo mafijos šeimos nario Josepho Gallo gyvenimą (1960-72 m.).

## Pagrindiniai aktoriai
: *Aktorius – vaidmuo*
* Peter Boyle – Džo
* Paula Prentiss – Ana
* Fre Williamson – Vilis
* Eli Wallach – donas Vitorijo
* Rip Thorn – Ričis
* Charles Cioffi – Koletis

## Turinys

Džo buvo vienos iš mafijos šeimų smogikas, kai nusprendė išsikovoti daugiau teisių ir didesnę įtaką. Pradžioje jam sekėsi, tačiau vėliau kitos šeimos nutarė jį pašalinti. Džo 8 metams atsiduria kalėjime, kur susipažįsta su juodaodžių gaujos iš Harlemo lyderiu Viliu. Atlikęs bausmę, laisvėje Džo suvienija su juo jėgas, kad susigrąžintų buvusią įtaką...
Tikroji padėtis

**Tikroji padėtis** () – 2009 m. sukurtas politinis trileris pagal 2003 m. to paties pavadinimo BBC 6 dalių mini serialą.

## Siužetas

Vašingtone, metro stotyje, žūsta jauna moteris Sonia Beiker, senatoriaus Stiveno Kolinso padėjėja. Netrukus pasklinda gandas, kad mergina buvo senatoriaus meilužė. Kolinso draugas žurnalistas Kalas Makafris, kolegė Dela Fraj ir redaktorė Kameron Lain, norėdami parašyti straipsnį, pradeda gilintis į visą istoriją ir netrukus kyla įtarimas, kad Sonia buvo nužudyta, siekiant paveikti senatorių ir jo atliekamą tyrimą dėl valstybės lėšų pasisavinimo.

## Pagrindiniai aktoriai
: *Aktorius – vaidmuo*
* Russell Crowe – Kalas Makafris
* Ben Affleck – Stivenas Kolinsas
* Rachel McAdams – Dela Fraj
* Helen Mirren – Kameron Lain
* Robin Wright – Ana Kolins
* Jason Bateman – Dominikas Fojus
* Jeff Daniels – Džordžas Fergius
* Maria Thayer – Sonia Beiker

## Šaltiniai
Kas matė jos mirtį?

**Kas matė jos mirtį?** () – 1972 m. sukurtas giallo stiliaus kriminalinis filmas apie serijinio žudiko paieškas.

## Siužetas

Juostos veiksmas vyksta Venecijoje, kur pas tėvą skulptorių Frenką Serpierį atvyksta jo mažametė duktė Roberta. Po keleto dienų mergaitė dingsta ir vėliau kanale surandamas jos kūnas. Į Veneciją atvyksta mergaitės motina Elizabet ir, kol policija nesėkmingai ieško žudiko, Frenkas pats imasi tyrimo. Netrukus paaiškėja, kad mirusi mergaitė nėra vienintelė auka, o galimo nusikaltimo vietoje liudininkai matė juodai apsirengusią senutę...

## Pagrindiniai aktoriai
: *Aktorius – vaidmuo*
* George Lazenby – Frenkas Serpieris
* Anita Strindberg – Elizabet Serpieri
* Adolfo Celi – Serafinas
* Dominique Boschero – Džinerva Storeli
* Peter Chatel – Filipas Vernonas
* Alessandro Haber – tėvas Džeimsas
* Nicoletta Elmi – Roberta Serpieri
* Rosemarie Lindt

## Šaltiniai
Debiutantai (2003 filmas)

**Debiutantai** () – Čilės režisieriaus Andres Waissbluth sukurtas veiksmo filmas. Šalis buvo pristačiusi jį kandidatu Oskaro nominacijai geriausio filmo užsienio kalba kategorijoje, tačiau tarp 5 finalininkų juosta nepateko.

## Pagrindiniai aktoriai
: *Aktorius – vaidmuo*
* Antonella Rios – Gracija
* Nestor Cantillana – Silvijus
* Juan Pablo Miranda – Viktoras
* Alejandro Trejo – donas Paskualis

## Turinys

Du broliai Silvijus ir Viktoras iš nedidelio miestelio atvyksta į sostinę Santjagą, kad atšvęstų jaunėlio Viktoro 17-ąjį gimtadienį. Čia vyresnysis sulaukia klubo savininko ir narkotikų verslą valdančio dono Paskualio dėmesio ir pasiūlymo jam dirbti. Klube abu broliai pastebi ir įsimyli šokėją Graciją – dono Paskualio meilužę, svajojančią tapti dainininke, tačiau akivaizdu, kad tokia situacija negali gerai baigtis.
 
Filmas pasakoja istoriją iš trijų atskirų perspektyvų: atskirai kiekvieno brolio ir galiausiai – Gracijos.

## Apdovanojimai
* „Bogota Film Festival“ – geriausias filmas (nominacija)
* Arts And Entertainment Critics Awards“ – geriausias aktorius (Nestor Cantillana)
* Arts And Entertainment Critics Awards“ – geriausia aktorė (Antonella Rios) (nominacija)
Sudota (ežeras)

**Sudota** – ežeras rytų Lietuvoje, Švenčionių rajone, 4,5 km į pietus nuo Švenčionėlių, 0,35 km į rytus nuo Žeimenos upės. Ilgis iš šiaurės vakarų į pietryčius 0,92 km, plotis iki 0,27 km. Altitudė 130,8 m. Krantai žemi, pietryčiuose supelkėję (plyti Dotenėnų pelkė), tik rytinis ir vakarinis krantai aukšti. Apyežerė miškinga (supa Dotenėnų ir Rinkūnų miškai), vietomis plyti laukai.

Pietryčiuose įteka Mėžio upelis, šiaurės vakaruose tas pats upelis išsrūva link Žeimenos upės. Tuoj į šiaurę nuo Sudotos telkšo Sudotėlis.

Prie ežero įsikūrę Sudotos ir Kirdeikiškės kaimai. Tuoj į vakarus nuo ežero eina Vilniaus–Turmanto geležinkelis ir kelias , yra Sudotos pilkapynas. Veikia kaimo turizmo sodyba.

## Pavadinimas

Pavadinimo kilmė neaiški. Bandoma sieti su  („greitai, vikriai eiti, atidžiai ieškoti“), nors neatmestina sąsaja ir su *sudūva* („klampynė, akivaras“).

## Šaltiniai